Pozdravljeni!

Ker se tokrat »pogovarjamo« le na daljavo, si boš s pomočjo učbenika na straneh 48 in 49, sam(a) prebral(a) snov o tem, katerim glasbenim sestavom pravimo KOMORNI SESTAVI. V primeru, da učbenika nimaš doma, sem ti v priponki pripravila omenjene strani iz učbenika, iz katerih boste lahko dobili vse podatke.

V zvezek si napiši naslov:

**INŠTRUMENTALNI KOMORNI SESTAVI**

Odgovori na vprašanja. Vprašanj ti ni potrebno pisati, pazi le, da boš odgovarjal(a) s celimi povedmi, saj boš le v tem primeru vedel(a) čemu je namenjen tvoj odgovor.

Črtice niso namenjene vpisovanju besed, pač pa so ti v pomoč pri oblikovanju odgovorov, katere zapišeš v zvezek.

**!**

1. **Pojasni, kaj je KOMORNA GLASBA**

KOMORNA GLASBA je\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. **Iz katere besede izvira izraz *komorna glasba* in kje jo običajno izvajajo?**

Beseda *KOMORNA GLASBA* izvira iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Običajno jo izvajajo v \_\_\_\_\_\_\_\_\_\_\_\_\_\_\_\_\_\_\_\_\_\_ prostorih.

Spomni se na naše pogovore o VOKALNI GLASBI in poimenovanje malih **pevskih** sestavov, kajti enako poimenovanje uporabljamo tudi pri komorni inštrumentalni glasbi. (razen DUO-DUET, TRIO-TERCET)

V tem primeru pa je pomembno, KATERI inštrumenti nastopajo v njej, saj zato vsaka inštrumentalna komorna zasedba nosi drugačno ime.

Zapiši si sestavo le nekaterih, ki imajo točno določeno zasedbo:

3. V zvezek k tretji točki napiši ime komorne zasedbe ter naštej inštrumente v njej:

na primer:

**GODALNI TRIO**: violina, viola, violončelo

in tako naprej sam(a) dokončaj nalogo

KLAVIRSKI TRIO:\_\_\_\_\_\_\_\_\_\_\_\_\_\_\_\_\_\_

GODALNI KVARTET:\_\_\_\_\_\_\_\_\_\_\_\_\_\_\_\_\_\_\_

KLAVIRSKI KVARTET:\_\_\_\_\_\_\_\_\_\_\_\_\_\_\_\_\_\_\_\_\_

PIHALNI KVINTET:\_\_\_\_\_\_\_\_\_\_\_\_\_\_\_\_\_\_\_\_\_\_

Si pri pihalnem kvintetu opazil(a) kaj zanimivega? Če si, pojasni, kaj je ta posebnost ☺

V primeru, da si lahko slike natisneš doma, ti prilagam sličice, katere lahko prilepiš k inštrumentalnemu komornemu sestavu, ki mu pripada.

Seveda, če želiš. Sličice pa lahko spremeniš tudi v črno-belo varianto.



In še zadnje vprašanje:

4. Koliko glasbenikov šteje KOMORNI ORKESTER?

Prihodnji teden pa boš lahko prisluhnil(a) vsakemu od njih.

Lep pozdrav ☺

učiteljica Vanja